ইউনেস্কো ঘোষিত বাংলা নববর্ষে মঙ্গল শোভাযাত্রা, মানবতার স্পর্শাতীত সাংস্কৃতিক ঐতিহ্যের তালিকায় (২০১৬/ ১১.কম) অন্তর্ভুক্ত হয়েছে। এ অন্তর্ভুক্তি বাঙালির চিরন্তন ঐতিহ্যের ধারাবাহিকতায় বাংলা বর্ষবরণের একটি আনন্দমুখর দিন এবং একটি উপলক্ষ্য। জীবনের নতুন স্বপ্নে ভবিষ্যতকে সাজানোর দিন। যেদিন জীবনে নতুন এক অধ্যায়ের সূচনা করে। স্বদেশে, বিদেশে বাঙালির জীবনে সর্বত্রই এর প্রভাব। হাজার বছরের পুরনো এদিনটি বাংলাদেশের ইতিহাস ঐতিহ্যকে তুলে ধরে আসছে। ইউনেস্কো ঘোষণার মাধ্যমে এরই স্বীকৃতি মিলেছে এখন দেশে দেশে একে ছড়িয়ে দেয়ার পালা।